Albrecht II av Det tysk-romerske rike

Albrecht II av Habsburg (født 16. august 1397, død 27. oktober 1439 i Neszmély ved Hron) var hertug av Østerrike fra 1404 som Albrecht V og i tillegg konge av Ungarn fra 1437 og av Böhmen fra 1438. Han var også konge av Det tysk-romerske rike fra 1438, men ble aldri kronet som keiser.

Liv og virke 
Albrekt II var sønn av hertug Albrecht IV av Østerrike og Johanna av Bayern-Straubing. Han var kun sju år da han arvet farens hertugdømme. Slektninger fungerte som regenter til han ble myndig i 1411.

Albrecht giftet seg 1421 med den tysk-romerske keiser Sigismunds datter Elisabeth av Luxembourg. Dette ekteskapet var bakgrunnen for at han etter Sigismunds død, ble valgt til konge av Ungarn og Böhmen. I Böhmen oppnådde han aldri kontroll, på grunn av motstand fra husittene og deres polske allierte.

Ved riksdagen i Frankfurt am Main i 1438 ble Albrecht også valgt til tysk monark med tittelen Konge av romerne, men han ble aldri kronet til keiser, ettersom han døde alt følgende år under et felttog mot osmanene.

Albrecht er begravet i et mausoleum for ungarske konger i Székesfehérvár i Ungarn.

Referanser 

Østerrikere
Huset Habsburg
Ungarske monarker
Fødsler i 1397
Dødsfall i 1439
Personer fra Wien